《麦穗两歧诗》
明代·饶与龄

上帝降康年，来牟荷明赐。仲夏朱明时，绿野望如茨。

玉节祥光摇，金枝黄云委。一茎涵春芒，两歧表圣瑞。

问之何因尔，刺史张君诒。德政格苍穹，宝穑遗民利。

讴歌彻渔阳，俯仰欢老稚。一方庆和丰，普天沾乐事。

汉代旌循良，后世诵贤勚。告尔百君子，景行为赤帜。

作者简介：饶与龄（一五四三 — 一五九五），字道延，号宾印。大埔人。相长子。明神宗万历十七年（一五八九）进士。曾试政都察院，以父母归侍二年而父卒，免服谒选，补中书舍人，才两月而病卒。有《新矶题咏》、《松林漫谈》、《谩笔稿》、《宝印诗草》，父子合刻诗文为《椿桂集》。清康熙《潮州府志》卷九上、清乾隆修《潮州府志》卷二九有传。